**TΕΧΝΙΚΕΣ ΠΥΚΝΩΣΗΣ ΛΟΓΟΥ**

* αντικαθιστούμε τις δευτερεύουσες προτάσεις με μετοχές,

π.χ. Επειδή το κράτος επέβαλε βαριά φορολογία    επιβάλοντας το κράτος αριά φορολογία

* αποφεύγουμε τις ερωτηματικές προτάσεις (ευθείες ή πλάγιες) και προτιμούμε προτάσεις κρίσης,

π.χ. Μήπως είναι απαράδεκτο, αναρωτιέται κάποιος, το να μένουμε παθητικοί δέκτες με όσα συμβαίνουν   Είναι απαράδεκτο να μένουμε απαθείς με όσα συμβαίνουν

* αντικαθιστούμε τις αναφορικές προτάσεις με ένα ισοδύναμο ουσιαστικό, επίθετο επίρρημα

Η τηλεόραση εξαπατά κυρίως όσους έχουν απογοητευτεί από τη ζωή

Η τηλεόραση εξαπατά τους απογοητευμένους από τη ζωή

* αντικαθιστούμε ένα αρνητικού περιεχομένου ρήμα με ένα θετικό,

π.χ. δεν συμφωνεί με τις απόψεις του απορρίπτει τις απόψεις του

* ένα σύνολο πράξεων το αντικαθιστούμε με ένα σύνολο που περιγράφει τη συγκεκριμένη ενέργεια,

π.χ. πλύθηκε, χτενίστηκε, ντύθηκε κι έφυγε ετοιμάστηκε κι έφυγε

* μια περίφραση καλό θα είναι να την αντικαθιστούμε με ένα μονολεκτικό τύπο,

π.χ. ο Τύπος επιδρά αρνητικά στην ψυχολογία των αναγνωστών σε ορισμένες περιπτώσεις ο Τύπος βλάπτει τον ψυχισμό των αναγνωστών

* αντικαθιστούμε τα υπώνυμα (έννοιες της ίδια οικογένειας) με το υπερώνυμό τους (μ’ έναν περιεκτικό όρο)

π.χ. τηλεόραση, ραδιόφωνο, εφημερίδες, περιοδικά.., μέσα ενημέρωσης

* μετατρέπουμε την παθητική σύνταξη σε ενεργητική (η σύνταξη παραμένει παθητική μόνο αν θέλουμε να τονίσουμε την πράξη),

π.χ. Από το Υπουργείο Παιδείας ανακοινώθηκαν οι βάσεις για την εισαγωγή των υποψηφίων στα ΑΕΙ Το ΥΠΕΠΘ ανακοίνωσε τις βάσεις….

**Χρήσιμη, επίσης, επισήμανση για το περιληπτικό μας κείμενο είναι:** να μην χρησιμοποιούμε απαριθμήσεις, αποσιωπητικά, βραχυλογίες, αρκτικόλεξα. Επιπλέον, αν το αρχικό μας κείμενο έχει διαλογική μορφή, στο περιληπτικό κείμενο ο διάλογος αποδίδεται με γ’ (τρίτο) ρηματικό πρόσωπο. Ακόμη, αν οι ιδέες του συγγραφέα εκτίθενται μεταφορικά, εμείς τις αποδίδουμε κυριολεκτικά.